《与吴元瀚话旧》
明代·徐熥

久客还家叹敝裘，对君犹自起离愁。数茎白发尊前泪，九曲青山梦里游。

松径夕阳秋系马，竹房疏雨午啼鸠。明朝又作匆匆别，目断西风独倚楼。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。